Mario Balotelli

Začiatky kariéry

Mario Balotelli začínal s futbalom v tíme Lumezzane, kde sa tiež v pätnástich rokoch dostal do A-tímu, Lumezzane vtedy hralo taliansku Sériu C1 (tretiu najvyššiu futbalovú súťaž v krajine).

Inter Miláno

Po neúspešnej skúške s FC Barcelona išiel v roku 2006 na hosťovanie do klubu Inter Miláno. Prvý štart v Sérii A mal 16. decembra 2007. Prvé dva góly v drese Interu strelil v talianskom pohári Reggine. V novembri 2008 vytvoril nový klubový rekord Interu a je stále najmladším hráčom, ktorý zaň dal gól v Lige Majstrov. S Interom vyhral 3x Sériu A, 1x Taliansky pohár, ďalej Taliansky superpohár a Ligu Majstrov.

Manchester City

Do tímu Manchester City bol Mario Balotelli zakúpený v lete 2010 za sumu okolo 24 miliónov britských libier. Na drese začal nosiť číslo 45. V Manchestri sa znova stretol so svojím bývalým trénerom z Interu – Robertom Mancinim (toho v Interi vystriedal José Mourinho).
21. decembra 2010 získal Balotelli ocenenie Golden Boy, pre najlepšieho hráča do 21 rokov v Európe, ktoré udeľuje denník Tuttosport.
Presne týždeň nato, 28. decembra 2010 strelil Balotelli svoj prvý hetrik ako za Manchester City, tak i v Premier League a výrazne tak pomohol Manchestru k výhre 4:0 nad Aston Villou.
8. apríla 2012 Balotelli potvrdil svoju povesť problémového futbalistu, keď sa v zápase proti Arsenalu, ktorý Manchester prehral 1:0, nechal po nepodarenom výkone zbytočne vylúčiť. Tréner Manchestru City Roberto Mancini povedal, že do konca sezóny už Balotelliho nezaradí do zostavy a v letnom prestupovom období je pripravený ho predať. Ale v drese Manchestru City v sezóne pokračoval a na konci slávil s mužstvom zisk majstrovského titulu.

U-21

Mario Balotelli nemohol nastúpiť za mládežnícke výbery Taliansko U-15 a U-17, pretože bol stále považovaný za ghanského imigranta. Hráč odmietol ponuku Ghany k reprezentácii tejto africkej krajiny. Deklaroval túžbu hrať za Taliansko, až dostane taliansky pas.
Tréner talianskeho futbalového mužstva do 21 rokov Pierluigi Casiraghi o Balotelliho stál, keď bolo Mariovi konečne 13. augusta udelené talianske občianstvo, povolal ho 29. augusta do tímu „Azzurrini“ (talianska reprezentačná dvadsaťjednotka) pre zápasy s Gréckom a Chorvátskom. Hneď pri svojom debute 5. septembra 2008 proti Grécku strelil Mario Balotelli gól a zaistil tak Taliansku remízu 1:1.
Hráč bol nominovaný do 23 členného kádra Talianska pre Majstrovstvá Európy vo futbale hráčov do 21 rokov v roku 2009 a strelil prvý gól zápasu proti usporiadateľskej krajine Švédsku v 23. minúte. O 15 minút neskôr dostal červenú kartu za odplácanie a musel z ihriska odísť (Taliansko vyhralo 2:1).

A-mužstvo

10. augusta 2010 debutoval Mario Balotelli pod novým trénerom Cesare Prandellim za taliansky seniorský tím v priateľskom zápase proti Pobrežiu Slonoviny – prvým od MS 2010, kde Taliansko skončilo na poslednom mieste základnej skupiny F s iba 2 body za Paraguajom, Slovenskom a Novým Zélandom. Balotelli nastúpil do zápasu spoločne s ďalšími debutantmi Salvatorem Siriguom, Cristianom Molinarom a Amaurim, porážke 0:1 však nezabránil.
11. novembra 2011 strelil Mario Balotelli svoj prvý gól v drese talianskeho A-mužstva proti Poľsku na Mestskom štadióne vo Vroclavi (Taliansko vyhralo 2:0) a stal sa tak prvým talianskym hráčom tmavej pleti, ktorému sa to podarilo.
Mario Balotelli sa zúčastnil Majstrovstiev Európy vo futbale 2012 a prvýkrát na turnaji skóroval v stretnutí proti Írsku (výhra Talianska 2:0). 
Vo štvrťfinále sa stretlo Taliansko s Anglickom a hoci malo vo väčšine zápasu prevahu, hráči sa nedokázali strelecky presadiť a stretnutie dospelo po predĺžení a výsledku 0:0 do penaltového rozstrelu. Ako prvý kopal hráč Talianska, konkrétne Mario Balotelli a dôležitú penaltu premenil. Taliansko nakoniec penaltový rozstrel zvládlo pomerom 4:2 a postúpilo do semifinále majstrovstiev Európy. Mario Balotelli odohral celý zápas.
V semifinále turnaja vsietil 2 góly v prvom polčase zápasu s Nemeckom a výrazne sa tak podieľal na postupe Talianska do finále (stretnutie skončilo víťazstvom krajiny z Apeninského polostrova 2:1). Po druhom góle si ostentatívne vyzliekol dres, za čo dostal od francúzskeho rozhodcu Lannoya žltú kartu. V 70. minúte ho tréner Cesare Prandelli stiahol z ihriska a poslal namiesto neho Antonia Di Nataleho.